Møteprotokoll NAV Brukerutvalgsmøte Fredag 30.4. 2021

**Til stede:** Anna Cecilie Jentoft (FFO), Hans Hansen (Pensjonistforeningen), Eva Sjøvold (Mental Helse), Merete Hagenes (LO), Lise Bygdnes (Kreftforeningen), Cathrine Stavnes (NAV Nordland), Åshild Nordnes (NAV Nordland), Grete Alstad (NAV Kundesenter), Beate Setså Borge (NAV Arbeid og Ytelse), Lena Breivik (NAV Hjelpemiddelsentral Nordland), Finn Kaarby (NAV Nordland).

**Avbud:** Barbro Johanessen (FFO)

**Sekretær:** Finn Kaarby

**Møteform:** Teams-møte

**Møtestart:** Kl. 09:00

**Møteslutt:** Kl. 11:30

**Sak 5:2021: NAV orienterer om status i Nordland:**

Fylkesdirektør Cathrine Stavnes sammen med leder for NAV Arbeid og Ytelse, Beate Setså Borge, og NAV Kundesenter, Grete Alstad presenterer status for NAV gjennom Koronaåret:

* Til tross for mye hjemmekontor har vi klart å levere godt både på ytelser og andre NAV-tjenester. NAV Nordland har prioritert å sørge for at folk har fått de ytelsene de skal ha i tide. Kontorene i fylket, samt Kundesenteret har jobbet godt for folk skulle få svar og hjelp fra NAV når det trengtes. Internt i NAV har dugnadsånden vært stor. Arbeidsledigheten i fylket har periodevis vært svært høy. Dette som følge av koronapermitteringer. NAV jobber med å få folk ut i jobb igjen, og ledighetstallene for april viser at Nordland nå har den laveste ledigheten i landet.

* I januar i år tiltrådte Lena Breivik som ny leder ved NAV Hjelpemiddelsentral Nordland. Også Hjelpemiddelsentralen har merket Koronanedstengninger. Men, ansatte har så langt som mulig bidratt til problemløsning for de som har hatt behov for det.

Satsningsområder for hjelpemiddelsentralen i tiden framover:

* Mer digitalisering, blant annet av søknader.
* Overganger mellom barnehager og skole for barn og unge. Det er opprettet ett eget barneteam som skal jobbe med dette.
* Mer arbeid med tilrettelegging av arbeidsplassen for folk med nedsatt funksjonsevne.
* Jobbe smartere og mer kunnskapsbasert.

Hjelpemiddelsentralen satser, i tiden fremover, på å besøke kommunene i Nordland å fornye samarbeidsavtaler.

**Sak 6:2021: Bedre språk i NAV:**

Åshild Nordnes ved NAV Nordland presenterte prosjekt Bedre språk i NAV.

* Ett forståelig språk er en viktig del av tilgjengeligheten til NAVs tjenester.
* Det er gjennomført språkopplæring i Tjenesteområdene (TO) Vesterålen, Narvik og Mo I Rana. Engasjementet har vært stort og det jobbes fortsatt aktivt på dette feltet. Det planlegges nå språkkurs i TO Ytre Salten. Nesten 50 % av de NAV ansatte i Nordland har gjennomgått språkopplæring.

**NAV oppfordrer organisasjonene:** Til å sende inn eksempler på brev fra NAV der språket er vanskelig å forstå. Disse skal brukes i språkopplæringen fremover.

**Sak 7:2021: Brukermedvirkning i NAV i Nordland:**

Åshild Nordnes presenterte arbeidet NAV i Nordland har gjort for å få på plass brukerutvalg i tjenesteområdene i fylket. Pr. i dag er det et samlet brukerutvalg i NAV Sør-Helgeland, NAV Narvik og NAV Mo I Rana. De neste som nå står for tur for å få brukerutvalg på plass er TO Lofoten og TO Vesterålen.

**Sak 8:2021: Møteplan 2. halvår 2021:**

De neste møtene er planlagt lagt til:

25. juni

22. oktober

Vennlig hilsen

Anna Cecilie Jentoft Finn Kaarby

Leder Sekretær